Predkladacia správa

Vláda Slovenskej republiky dňa 17. augusta 2005 schválila uznesenie č. 615, ktorým splnomocnila ministra hospodárstva, a ako alternáta štátnu tajomníčku ministerstva hospodárstva, na podpis Dohody medzi vládou Slovenskej republiky a Radou ministrov Srbska a Čiernej Hory o hospodárskej spolupráci. 

V dňoch 4. - 6. októbra 2005 vykoná návštevu Srbska a Čiernej Hory minister zahraničných vecí Slovenskej republiky. V tejto súvislosti navrhujeme, aby uvedenú medzivládnu dohodu podpísal za slovenskú stranu minister zahraničných vecí. Tento postup bol konzultovaný a dohodnutý s MZV SR. 

Materiál nebol zaslaný na medzirezortné pripomienkové konanie, pretože návrh na zmenu predmetného uznesenia sa netýka iných povinne pripomienkujúcich subjektov.

Materiál nemá finančný, ekonomický, environmentálny vplyv ani vplyv na zamestnanosť a podnikateľské prostredie.